Զրոյցի ընթացքում Վեհափառ Հայրապետը եւ պրն. Ջասթին Տրիւդոն խօսեցին խաղաղ, բարօր եւ ապահով աշխարհի կերտման գործում միջկրօնական երկխօսութեան կարեւորութեան մասին: Այս կապակցութեամբ Ամենայն Հայոց Կաթողիկոսը ներկայացրեց Հայոց Եկեղեցու ներգրաւուածութիւնը միջկրօնական եւ միջեկեղեցական երկխօսութիւններում, ինչպէս նաեւ տեղեկացրեց ղարաբաղեան հակամարտութեան խաղաղ կարգաւորմանն ուղղուած հոգեւոր առաջնորդների ջանքերի մասին: